# Alain Jessua

Alain Jessua (16è districte de París, 16 de gener de 1932 - Évreux, 30 de novembre de 2017) fou un director, productor, guionista i novel·lista francès.

## Biografia

Alain Jessua va ser ajudant de Max Ophüls, Marcel Carné, Yves Allégret i Jacques Becker abans de realitzar el seu únic curtmetratge, Léon la lune qui li val el premi Jean-Vigo el 1957. Alguns anys més tard, el 1963, el seu primer llargmetratge (convertit en de «culte» pels cinèfils) és doblement premiat, a Canes i a Venècia: La Vie a l'envers, amb Charles Denner i Jean Yanne. Enllaça llavors una sèrie de llargmetratges que produeix ell mateix: J'eu de massacre (Premi al millor guió (Festival de Canes) 1967), amb Michel Duchaussoy i Jean-Pierre Cassel; Tractament de xoc (1972), un gran èxit públic, amb Alain Delon i Annie Girardot. Seguiran: Armaguedon (1977), amb Alain Delon, Jean Yanne i Michel Duchaussoy; Les Chiens (1979), amb Gérard Depardieu, Victor Lanoux, Nicole Calfan i Fanny Ardant; Le paradis pour tous (1982), amb Patrick Dewaere - el seu últim paper, s'havia de suïcidar durant el muntatge de la pel·lícula -, Jacques Dutronc i Fanny Cottençon, Frankenstein 1990 (1984), amb Eddy Mitchell i Jean Rochefort; En toute innocence (1988), amb Michel Serrault i Nathalie Baye; finalment, Les couleurs du diable (1997), amb Ruggero Raimondi, Wadeck Stanczak i Isabelle Pasco…
Els darrers anys de la seva vida Alain Jessua fou regularment objecte d'homenatges. El seu curtmetratge Léon la lune ha estat projectat al MOMA - Museum Of Modern Art - de Nova York, i Martin Scorsese cità La Vie a l'envers com una de les pel·lícules que l'han marcat. D'aquest cineasta sovint visionari, Jean Tulard, al seu "Diccionari del Cinema", escriu: «Roda poc però bé. Proposa un cinema on aborda els problemes del nostre temps i llança crits d'auxili. » També escriptor, Alain Jessua és l'autor de sis novel·les, publicades a edicions Léo Scheer.

## Filmografia

* 1956: Léon la lune (curt)
* 1964: La Vie a l'envers
* 1967: Jeu de massacre
* 1973: Tractament de xoc (Traitement de choc)
* 1977: Armaguedon
* 1979: Les Chiens
* 1982: Paradis pour tous
* 1984: Frankenstein 90
* 1988: En toute innocence
* 1997: Les Couleurs du diable

## Premis i nominacions
### Premis

* 1957: Premi Jean-Vigo al millor curt per Léon la lune
* 1967: Premi al millor guió (Festival de Canes) per Jeu de massacre

### Nominacions

* 1964: Lleó d'Or per La vie à l'envers
* 1967: Palma d'Or per Jeu de massacre

## Bibliografia

* 1999: Crèvecœur, novel·la (ed. JC Lattès)
* 2003: Ce sourire-là, novel·la (ed. JC Lattès)
* 2006: Bref séjour parmi les homes, novel·la (ed. du Rocher)
* 2007: La Vie a l'envers, novel·la (ed. Léo Scheer)
* 2008: Un jardin au paradis, novel·la (ed. Léo Scheer)
* 2011: Petit Ange, novel·la (ed. Léo Scheer)

## Referències

* ↑ aaa, a «Le réalisateur Alain Jessua est mort à 85 ans». Le figaro, a, pàg. aa [Consulta: 30 novembre 2017].
* ↑ «biografia d'Alain Jessua». The New York Times.
* ↑ Del qual diu que es tracta d'un «pel·lícula totalment artesanal, autoproducte i que, en l'aspecte financer, va ser extraordinari», la venda a França, a Alemanya i a Polònia va suposar tres vegades la inversió (Entrevista amb Alain Jessua, paraules recollides per Philippe Durand, La Revue du cinema, n° 239, maig de 1970, pàg. 70
* ↑ «Alain Jessua, premis». The New York Times.
* ↑ «filmografia d'Alain Jessua». The New York Times.

## Enllaços externs

* Robert Giraud, guionista d'Alain Jessua Arxivat 2012-05-13 a Wayback Machine.
* Portrait d'Alain Jessua
* Entrevista amb Alain Jessua, dirigida per Yves-Marie Mahe]
* Presentació d'un reportatge de Xavier Magot pel magazine Tracks Arxivat 2015-04-16 a Wayback Machine., Alain Jessua, el Kafka del cinema